Ċelebrazzjonijiet liturġiċi mmexxija mill-Arċisqof Charles J. Scicluna matul Settembru 2018. It‐Tlieta 4 ta' Settembru, fis‐6:30 p.m., l‐Arċisqof Charles J. Scicluna jiċċelebra Quddiesa fl‐anniversarju tal‐Inkurunazzjoni ta' Marija Bambina fil‐Bażilika Minuri, l‐Isla. Il‐Ġimgħa 7 ta' Settembru, fis‐7:00 p.m., lejlet il‐festa tat‐Twelid tal‐Verġni Marija, Monsinjur Arċisqof jiċċelebra Pontifikal Statali fil‐Knisja Arċipretali ta' Marija Bambina, in‐Naxxar. Il‐Quddiesa ser tixxandar 'live' fuq il‐Youtube Channel tal‐Knisja f'Malta. Is‐Sibt 8 ta' Settembru, fid‐9:15 a.m., Monsinjur Arċisqof jiċċelebra Quddiesa Pontifikali fil‐festa tat‐Twelid tal‐Verġni Marija, fil‐Konkatidral ta' San Ġwann, il‐Belt Valletta. Il‐Quddiesa ser tixxandar 'live' fuq il‐Youtube Channel tal‐Knisja f'Malta. Il‐Ħadd 9 ta' Settembru, f'12:00 p.m., Monsinjur Arċisqof jiċċelebra Quddiesa fil‐Motherhouse ta' Sant'Agata tas‐Soċjetà Missjunarja ta' San Pawl (MSSP), ir‐Rabat, bħala parti mill‐Konferenza Plexus 2018 ‐ Ma' Ġesù fil‐Periferiji, għal dawk involuti fil‐pastorali maż‐żgħażagħ. Il‐Ġimgħa 21 ta' Settembru, fl‐10:00 a.m., Monsinjur Arċisqof jiċċelebra Pontifikal Statali fl‐okkażjoni ta' Jum l‐Indipendenza, fil‐Konkatidral ta' San Ġwann, il‐Belt Valletta. Il‐Quddiesa ser tixxandar 'live' fuq il‐Youtube Channel tal‐Knisja f'Malta. Is‐Sibt 22 ta' Settembru, fis‐7:00 p.m., Monsinjur Arċisqof jiċċelebra Quddiesa fil‐Knisja Parrokkjali ta' Burmarrad u jamministra s‐Sagrament tal‐Griżma tal‐Isqof lill‐adolexxenti tal‐parroċċa. Il‐Ħadd 23 ta' Settembru, fis‐6:30 p.m., Monsinjur Arċisqof jiċċelebra Quddiesa u jbierek l‐istatwa ta' San Ġorġ Preca fil‐parroċċa tas‐Swatar. It‐Tnejn 24 ta' Settembru, fis‐6:00 p.m., Monsinjur Arċisqof jiċċelebra Quddiesa fil‐festa ta' San Piju ta' Pietralcina, fil‐Knisja Parrokkjali tat‐Trinità, il‐Marsa. Il‐Ħamis 27 ta' Settembru, fis‐6:00 p.m., Monsinjur Arċisqof jiċċelebra Quddiesa fil‐festa ta' San Vinċenz de Paul, fir‐residenza tal‐anzjani San Vinċenz de Paul, il-Marsa. Is‐Sibt 29 ta' Settembru, fis‐6:30 p.m., Monsinjur Arċisqof jiċċelebra Quddiesa Pontifikali fil‐Knisja Parrokkjali tal‐Madonna tas‐Sacro Cuor, Tas‐Sliema, fl‐okkażjoni tal-100 anniversarju mit‐twaqqif tal‐parroċċa, u matul il-Quddiesa issir l‐inkurunazzjoni tal‐istatwa tas‐Sultana tal‐Qalb Imqaddsa ta' Ġesù.
Ċelebrazzjonijiet liturġiċi mmexxija mill-Arċisqof Charles J. Scicluna matul Settembru 2018